Dr Aernschd Born (* 11. Dezämber 1949 z Züri, aigentlig Ernst Born) isch in de dytschsproochige Schwyz vor allem fir syni Dialäggt-Lieder bekannt worde. Au am Oberrhiin isch er mindschtens in dr Anti-AKW-Bewegig bekannt wore. Dä Sänger, z Ziiri, anno 1949 geboore, hett sich nit nur fir Musik intressiert sondern ka sich mit Stolz und Rächt e Poliaktivist nenne. Bereits in junge Joor schrybt är, no während synere Lehr als Reproduktionsphotograf Ändi 60-ger, syni erschte Lieder wie gäll, glych wiene Blatt, etc.. Als Atomkraftgegner und Bsetzer vom Baulaund fürs Atomkraftwärk Kaiseraugst mitti 70-ger gilt dr Aernschd im Volksmund als e Pazifischt und wird als Huussänger bekannt, woby är immer wider mit jurstische Persone in Konflikt kunnt. Worum är schlussändlig doch nit so bekannt worde isch wie dr Mani Matter oder dr Franz Hohler isch nit glaar, vermuetlig aber hett är sich durch die Bsetzig vom Gländ vom Atomkraftwärk Kaiseraugst zue vyyl Gegener gschafft und sich so mit em Risiko ussgsetzt, sy Ruef z zerstöre. Usserdäm hett är wääsentlig weniger Lieder gschriibe als der bekannt Chansonsänger Matter. Usserdäm hett är au nit d Mögligkeit gha, bim Radio go schaffe, wie das der Franz Hohler gha het.